da de da de da de fi en en en sv da nl de bar da da da da fr da da da da da da da da da da da da da de de da da es da da it da de
Frederik blev vicestormester | Dansk Skoleforening for Sydslesvig e.V.
Sydslesvigsk stormester i oplæsning gav kamp til stegen i finalerunden.
Frederik Paray fra Læk Danske Skole klarede sig rigtig godt i Stormester i oplæsning, som forleden fandt sted på Vejle Bibliotek. Han kom nemlig med i finalen, hvor han blev nummer to efter Julie Frank fra Søndermarksskolen i Vejle.
Frederik var blevet kåret til sydslesvigsk stormester i oplæsning i en konkurrence i Flensborg forinden
Børn fra 11 skoler deltog i semifinalen i Sydslesvig. Den fandt også i år sted på Flensborg Bibliotek. Der var rigtig god stemning blandt publikum, som bestod af mere end 100 af oplæsernes klassekammerater.
For Frederik Paray var semifinalen første gang, han har læst op foran et stort publikum. I starten var han efter eget udsagn lidt nervøs, - det kunne dog ikke mærkes på ham.
De sydslesvigske oplæsere havde øvet sig rigtig mange timer, og det kunne man godt mærke, sagde Susanne Christensen, børnebibliotekar og fortæller på Flensborg Bibliotek. Hun var sammen med Liselotte Wiemer, litteraturanmelder og klummeskriver på Kristeligt Dagblad, og Steffen Larsen, børne- og ungdomsboganmelder på Politiken, dommer ved semifinalen i Sydslesvig.
Ved siden af en god oplevelse fik alle deltagere en boggave som tak for, at de har været med.
Ved siden af oplæsekonkurrencen fik de unge skoleelever også en musikalsk oplevelse. I semifinalens pause spillede i ungdomsgruppen »Te Company« med sydslesvigeren Jule Sösemann som forsanger. Det gjorde de så godt, at publikum råbte højt på ekstranummer.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg